|  |
| --- |
| Retningslinjer og søknadsskjema |
| Kapittel 341, post 75  Tilskudd til private kirkebygg  Kulturdepartementet 07.01.2019 |

**FORMÅLET MED TILSKUDDSORDNINGEN**

Formålet med tilskuddsordningen er å gi trossamfunn utenom Den norske kirke og private stiftelser og frivillige organisasjoner innenfor Den norske kirke mulighet til å bygge eller kjøpe kirkebygg med lavere egenfinansiering.

Med kirkebygg menes bygg, eller deler av bygg, som benyttes av trossamfunn til utøvelse av sin religiøse tro. Det gis ikke tilskudd til bygg eller deler av bygg som benyttes til kommersiell bruk eller til aktiviteter uten direkte relasjon til menighetens trosutøvelse, så som leirskoler, stevnehaller eller kapeller tilknyttet skoler og liknende.

**GENERELT OM TILSKUDDSORDNINGEN**

● Tilskudd kan gis til finansiering av private kirkebygg i Norge

● Tilskudd kan gis til nybygg, kjøp av lokaler eller utvidelser

● Det gis ikke tilskudd til rehabilitering av eksisterende bygg

● Det gis ikke tilskudd til bygg det tidligere er gitt tilskudd eller

momsrefusjon for

● Tilskuddsordningen er en etterskuddsordning. Det gis kun tilskudd til

finansiering av kirkebygg som er i søkers eie, er ferdigstilt, og som er

offentlig godkjent for bruk i tråd med formålet

● Søknadsskjemaet må være korrekt og fullstendig utfylt

● Søknaden må vedlegges kopi av tinglyst skjøte og offentlig

godkjenning, så som brukstillatelse/ ferdigattest, for bruk i tråd med

formålet. Skjøte og offentlig godkjenning må som hovedregel ikke være

mer enn 3 år gamle

● Søknaden må vedlegges byggetegninger. Det må fremgå tydelig hva

de ulike delene av bygget skal brukes til

● Søknaden må vedlegges informasjon om eventuell tidligere mottatt

støtte til samme søknadsobjekt gitt fra andre departementer,

fylkeskommunen, eller kommunen på stedet

● Trossamfunn utenfor Den norske kirke må være tilskuddsberettiget i

medhold av lov av 13. juni 1969 nr. 25 om trudomssamfunn og ymist

anna §§ 19 eller 19a

● Offentlig godkjent medlemsantall for 2018 blir lagt til grunn for

beregning av tilskudd til trossamfunn utenfor Den norske kirke, se

www.regjeringen.no/contentassets/8e328011f0e541d99e0b6243387e38dd/antall-tilskuddstellende-medlemmer-i-tros-og-livssynssamfunn-2018.pdf

● Søkere fra private stiftelser og frivillige organisasjoner innenfor Den

norske kirke må vedlegge bekreftelse på tilhørighet og anslag på

medlemsantall iht. kirkelovens §3 om tilhørighet og medlemskap

**BEREGNINGSREGLER**

● Tilskuddet beregnes med utgangspunkt i nettoarealer (bruksarealer)

● Arealet må utgjøre minst 50 m²

● Det kan gis tilskudd til 5 m² per medlem

● Det kan gis tilskudd på 825 kroner per kvadratmeter

**RAPPORT OG REGNSKAP**

Senest ett år etter at tilskudd er mottatt, må tilskuddsmottaker sende inn en kort regnskapsrapport som bekrefter at tilskuddet er brukt i tråd med søknadstekst og tilskuddsbrev. Tilskuddsmottakere av tilskudd større enn 400 000 kroner må i tillegg legge ved revisorattest på at regnskapsrapporten er korrekt.

Regnskapsrapporten og evt. revisorattest sendes til postmottak@kud.dep.no

**SØKNAD OM TILSKUDD TIL PRIVATE KIRKEBYGG**

Navn på trossamfunnet, stiftelsen, eller organisasjonen:

Organisasjonsnummer:

Postadresse:

Postnummer:

Poststed:

Kommune:

Fylke:

Kontonummer:

Navn på styrets representant med ansvar for søknaden:

Telefonnummer:

E-post:

Hvilken kommune ligger bygget/tilbygget i:

Hva er bygget/tilbyggets gateadresse:

Hva er bygget/tilbyggets gnr. og bnr.:

Hvor mange netto kvadratmeter er bygget/tilbygget:

Hvor stort finansieringstilskudd søkes det om:

Gi en kort beskrivelse av bygget/tilbygget og hva det brukes til (maks 200 ord):

**Sted og dato Underskrift**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Søknadstekst i Word-format skrives rett inn i søknadsskjemaet. Utfylt søknadsskjema og tilleggsdokumenter som tegninger og attester sendes som hoveddokument og vedlegg til postmottak@kud.dep.no

**Søknadsfrist 15. juni 2019**